text: VitnisburðarKristnilívKirkja og samkomaMentan og SamfelagAndaktBóka- og filmsumrøðurBloggurUng
text: #000000
text: MyndasavnSangir og akkordirTalusavnTilmeldingar til tiltøkKalendariNethandil
text: #000001
text: Um Jesus ikki reis upp frá deyðum
text: #000002
text: Sum tannáringur las eg eina bók, sum viðgjørdi møguleikan, at Jesu beinagrind varð funnin. Tað er óneyðugt hjá mær at siga, at um hetta veruliga hevði hent, so máttu vit tillaga, hvussu vit skilja og halda páskir, og hvussu hetta hevði ávirkað kristindómin.
text: #000003
text: Tað var áhugavert at lesa ymisku frágreiðingarnar um hettta, at Jesu beinagrind varð funnin. Tað var tó serliga ein frágreiðing, sum eg legði til merkis. Ein prestur segði nakað soleiðis:
text: #000004
text: Um onkur hevði funnið Jesu beinagrind, so hevði hetta verið eitt stórt fund. Ja, vit høvdu verið noydd at tillagað kristindómin. Men, sannleikin og mátturin í kristindóminum hevði kortini verið varðveittur. Vit høvdu enn havt alt tað, sum Jesus lærdi, og vit høvdu allar frásøgurnar um hann. Jesus hevði framvegis verið ein einastandandi fyrimynd, hvussu hann sýndi kærleika móti teimum, sum vóru uttanfyri. Og hóast páskir ikki høvdu verið um Jesu uppreisn, so høvdu vit minst fyridømið og vitnisburðin um hendan Gudsmannin. Hesi fyridømi høvdu livað víðari í okkara hjørtum, sum ein áminnig um at vera góð við onnur. Hóast grøvin ikki var tóm, so høvdu okkara hjørtu kortini verið full.
text: #000005
text: Men, sambært Paulusi, so er hetta fullkomuliga skeivt. Um Jesus ikki reis upp frá deyðum – likamliga – so er allur kristindómurin til einkis. Um Jesu likam liggur og rotnar onkrastaðni í Miðeystri, so er hetta ein fullkomin vanlukka fyri okkara trúgv. Kristindómurin stendur og fellur við hendingunum á páskum.
text: #000007
text: 1. Vit eiga onga vón um uppreisn frá deyðum
text: #000010
text: Men tá ið nú verður prædikað, at Kristus er risin upp frá deyðum, hvussu kunnu tá summir tykkara millum siga, at uppreisn av deyðum er ikki til? Men er uppreisn av deyðum ikki til, tá er Kristus ikki heldur risin upp; (v. 12-13)
text: #000011
text: At tann kristni einaferð skal rísa upp er tongt at, um Jesus reis upp. Páskirnar eru um Jesu uppreisn, og ein av orsøkunum til, at vit hátíðarhalda páskir er, at í Jesusi skulu øll, sum hoyra honum til, einaferð rísa upp. Sálir okkara eru hjá Jesusi, tá ið vit doyggja, men okkara likam hvílir, har tað bíðar eftir uppreisnini, tá ið Jesus kemur aftur og sigur, Rís upp! Eg geri allar lutir nýggjar. Her sigur Paulus, at um Jesus ikki reis upp frá deyðum, so hava vit onga vón um uppreisn.
text: #000012
text: Paulus sigur víðari, men er Kristus ikki risin upp, tá er prædika okkara fáfongd...(v. 14)
text: #000014
text: Um Jesus ikki reis upp, so er alt meingsleyst hvørjaferð vit prædika ella læra. Tað kann eggja okkum her og nú, men tað broytir ikki veruleikan, at Jesus er deyður og jarðaður, og at ein dag skulu vit doyggja og leggjast í mold. Tá hevur deyðin vunnið sigur.
text: #000015
text: Paulus sigur, at vit koma tá eisini at roynast sum lygivitni (v. 15) Um Jesus ikki reis upp frá deyðum, so er tað lygn, sum prestar prædika hvønn sunnumorgun.
text: #000016
text: Tú kennir teg møguliga upplyftan av eini talu. Talurnar hjálpa mær, sigur tú. Paulus hevði sagt, at vit prædika ikki gleðiboðskapin, tí hann hjálpir. Vit prædika gleðiboðskapin, tí hann er sannur. Um hann ikki er sannur, so hjálpir hann heldur einki.
text: #000017
text: Paulus heldur fram, men er Kristus ikki risin upp, tá er trúgv tykkara til einkis...(v. 17) Við øðrum orðum sigur Paulus, at um tín trúgv ikki er rótfest í nøkrum, sum tú veruliga kanst hava álit á, so er hon til einkis.
text: #000019
text: Kristna trúgvin er ikki íborin. Tað umráðandi er ikki, at tú bara trýrt onkrum, men at tann “onkur”, sum tín trúgv er bygd á, veruliga kann frelsa teg.
text: #000020
text: Um Jesus ikki reis upp frá deyðum, so hava vit heldur ikki fingið fyrigeving. Okkara syndir eru ikki tváaðar.
text: #000022
text: men er Kristus ikki risin upp, tá er trúgv tykkara til einkis, tá eru tit enn í syndum tykkara (v. 17)
text: #000023
text: Uttan uppreisnina, so hevur syndin ikki mist sítt vald, og fylgjurnar av deyðanum er framvegis tær somu. Synd og deyði hanga saman. Teknið, at syndin ikki hevur vald er, at deyðin er deyður – deyðin verður umvendur og nýggja lívið vinnur á deyðanum.
text: #000024
text: Hendingin páskamorgun rættvísgerð tað, sum hendi langafríggjadag. Páskirnar staðfesta krossin.
text: #000025
text: Um Jesus ikki reis upp frá deyðum, so hava allar kristnar jarðarferðir verið ógildugar. Tá er ongin vón um ein Himmal. Tá eru eisini øll, sum tú hevur syrgt, glatað um allar ævir.
text: #000027
text: og tá eru eisini tey glatað, sum sovnað eru burtur í Kristi. Er tað bert í hesum lívi, at vit hava sett vón okkara til Krists, tá eru vit tey syndarligastu av øllum menniskjum.
text: #000028
text: Paulus sigur, at um Jesus ikki reis upp, og vit tí heldur ikki skulu rísa upp, tá eru vit tey syndarligastu av øllum menniskjum, tí vit trúgva á ein Jesus, sum ikki hevur vald á deyðanum.
text: #000029
text: Í 15. kapitli í 1. Korintbrævi kemur Paulus við einum lista við ræðuligum avleiðingum, sum høvdu verið sannar, um Jesus ikki reis upp frá deyðum. Men, hvat um vit venda versunum á høvdið?
text: #000030
text: Tá ið uppreisn frá deyðum er ein veruleiki, so er Jesus veruliga upprisin
text: #000031
text: Og tá Jesus er upprisin, so er okkara boðan máttmikil, og okkara trúgv somuleiðis. Nú roynast vit sum sonn vitni um Gud, tí okkara vitnisburður um Gud er sannur, tí hann veruliga reisti Jesus upp frá deyðum, tí deyð rísa upp. Og tá ið deyð rísa upp, so reis Jesus veruliga upp frá deyðum. Og tá ið Jesus er upprisin, so er trúgv tín virðismikil og máttmikil. Syndir tínar eru fyrigivnar um ævir. Tey, sum sovnað eru í Jesusi, eru trygg í hansara ørmum.
text: #000032
text: Um vit hava sett vón okkara til Krist, bæði í hesum lívinum og tí komandi, so havi vit orsøk til at gleðast í allar ævir.
text: #000033
text: Um boðskapurin um uppreisnina, sum eg kjarnin í kristindóminum, er sannur, so broytir hetta alt.
text: #000034
text: Stephen Um (prestur í Citylife Church í Boston) sigur tað soleiðis í einum av sínum bókum:
text: #000035
text: Uppreisnarsøgan er ein søgu við einum góðum og vøkrum enda. Endin á søguni um frelsu er: Gud vinnur, og tey sum eru í Kristi vinna sigur við honum. Hann endurnýggjar allan heimin, soleiðis at hann verður, sum hann ætlaði hann; øll týning fær ein enda...Orsaka av tí, sum Jesus Kristus hevur gjørt, so vinnur deyðin ikki endaligan sigur. Tá er tað ómøguligt hjá okkum at miseydnast ella síggja okkum sjálvi sum taparar, tí Jesus Kristus gav upp alt okkara vegna, soleiðis at vit ikki veruliga kunnu missa nakað.
text: #000036
text: Myndir: Methøg luttøka á Manslegun
text: #000038
text: Manslegan byrjar kl. 18 í kvøld
text: #000040
text: Hvønn skulu vit fara til?
text: #000042
text: Hava vit rúm í hjørtum okkara fyri ivandi fólki?
text: #000043
text: Komandi dagarnar fara vit at viðgera evnið, ivi. Jesu lærusveinur, Tummas er helst eitt tað kendasta dømi um ein ivamann, sum altso fyri um 2.000 árum síðani eins og í okkara tíð er ein veruleiki.Gjøg...
text: #000044
text: “Jesus segði við hana: »Eg eri uppreisnin og lívið; tann, sum trýr á meg, skal liva, um hann so doyr;”Jóh.11,25 Níggju ára gamli Filip hevði Down-syndrom. Í sunnudagsskúlanum argaðu hini børnini hann,...
text: #000045
text: Kristus er upprisin. Gleðiligar páskir øll somul. Við hesum fáa tit ársins páskaheilsan frá aðalskrivara, Andrias Magnussen
text: #000046
text: Síðan talaði Harrin við Móses og Áron í Egyptalandi og segði: Talið við allan savnað Ísraelsmanna og sigið “tíggjunda dagin í hesum mánaði skal hvør húsfaðir taka sær eitt lamb, eitt lamb fyri hvørt h...
text: #000047
text: - So hoyrir tú læknarnar, tú hevur álit á siga, at tú fert at doyggja uttan at finna tað, tú leitar eftir...Tað var tað, læknarnir søgdu mær. Og eg hugsaði, at eg nú fór at doyggja við mínum bundni at...
text: #000049
text: SANGUR: Øll kristin menniskju koma fyrr ella seinni í iva. Í Bíbliuni læra vit um ápostulin, Tummas, ið ikki var til staðar tann dagin, hin upprisni Jesus vísti seg fyri hinum ápostlunum. Men Tummas f...
text: #000050